ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΤΗΣ ΕΚΑΧ ΓΙΑ ΕΝΑ ΣΧΕΔΙΟ ΜΕΤΑΦΟΡΑΣ ΠΟΡΩΝ ΤΟΥ ΠΡΟΫΠΟΛΟΓΙΣΜΟΥ ΕΚΑΧ ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ (98/C 232/03)

(εγκρίθηκε ομόφωνα με μία αποχή κατά την 340ή σύνοδο της 25ης Ιουνίου 1998)

1. Κατάλογος των εγγράφων αναφοράς

1.1. Ανακοίνωση της Επιτροπής σχετικά με τη μεταφορά ποσού 60 εκατομμυρίων Ecu κατ' ανώτατο όριο από τον επιχειρησιακό προϋπολογισμό της ΕΚΑΧ στο γενικό προϋπολογισμό της Ευρωπαϊκής Ένωσης με στόχο την ενίσχυση των κοινοτικών πρωτοβουλιών Rechar II και Resider II (1).

1.2. Ψήφισμα του Ευρωπαϊκού Κοινοβουλίου της 18ης Δεκεμβρίου 1997 αναφορικά με το σχέδιο επιχειρησιακού προϋπολογισμού της ΕΚΑΧ για το 1998 (2).

1.3. Ψήφισμα της Συμβουλευτικής Επιτροπής της ΕΚΑΧ σχετικά με την κοινωνική έρευνα ΕΚΑΧ (3).

1.4. Υπόμνημα της Συμβουλευτικής Επιτροπής της ΕΚΑΧ για τις κοινωνικές πτυχές που σχετίζονται με τη λήξη της συνθήκης ΕΚΑΧ το 2002 (4).

1.5. Ψήφισμα της Συμβουλευτικής Επιτροπής της ΕΚΑΧ για το μέλλον της συνεργατικής έρευνας στους τομείς του άνθρακα και του χάλυβα (5).

1.6. Ψήφισμα της Συμβουλευτικής Επιτροπής της ΕΚΑΧ σχετικά με την παράταση ισχύος των μέτρων αναπροσαρμογής ΕΚΑΧ κατά την έννοια του άρθρου 56 της συνθήκης ΕΚΑΧ μετά το 2002 και την αναθεώρηση των διαρθρωτικών ταμείων (Agenda 2000) (6).

2. Εκτιμήσεις

Η Συμβουλευτική Επιτροπή της ΕΚΑΧ

2.1. δεν αντιτίθεται στην προοδευτική μείωση της εισφοράς η οποία μηδενίζεται από το 1998 7

2.2. θεωρούσε πάντα ότι τα αποθεματικά ΕΚΑΧ πρέπει να δαπανώνται μόνο υπέρ των βιομηχανιών οι οποίες τα δημιούργησαν 7

2.3. εκφράζει την ανησυχία της για το μέλλον των κοινωνικών μέτρων που βασίζονται στο άρθρο 56 της συνθήκης ΕΚΑΧ 7

2.4. τίθεται υπέρ μιας περιφερειακής διαχείρισης των διαδικασιών αναδιάρθρωσης σε στενή συνεργασία με τους κοινωνικούς εταίρους των θιγόμενων τομέων 7

2.5. επιβεβαίωσε και επαναβεβαιώνει την πεποίθησή της για την αναγκαιότητα και την αποτελεσματικότητα της έρευνας ΕΚΑΧ, πράγμα που επικυρώθηκε επίσης από το Ευρωπαϊκό Συμβούλιο του Άμστερνταμ, όσον αφορά την περίοδο μετά τη λήξη της συνθήκης ΕΚΑΧ.

3. Θέσεις

Η Συμβουλευτική Επιτροπή της ΕΚΑΧ

3.1. ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ της για την ανησυχία που εκφράστηκε από την Επιτροπή όσον αφορά την ανασύσταση του βιομηχανικού ιστού στις περιφέρειες που πλήττονται από την αναδιάρθρωση στους τομείς του άνθρακα και του χάλυβα 7

3.2. ΖΗΤΕΙ με επιμονή να υλοποιηθούν πλήρως οι κοινοτικές πρωτοβουλίες Rechar και Resider που κατέδειξαν ήδη την αποτελεσματικότητά τους και να διατεθούν τα κατάλληλα μέσα στο πλαίσιο του γενικού προϋπολογισμού της Ευρωπαϊκής Ένωσης 7

3.3. ΑΝΤΙΤΙΘΕΤΑΙ απόλυτα στη μεταφορά οποιωνδήποτε ποσών του προϋπολογισμού ΕΚΑΧ στο γενικό προϋπολογισμό 7

3.4. ΘΕΩΡΕΙ, αντιθέτως, ότι τα ενδεχόμενα πλεονάσματα που θα εμφανιστούν στον προϋπολογισμό ΕΚΑΧ από τώρα έως τη λήξη της συνθήκης ΕΚΑΧ θα πρέπει να αποθεματοποιηθούν μέχρι να φθάσουν ένα εύλογο ποσό, προκειμένου να καταστεί δυνατή η αντιμετώπιση ενδεχόμενων νέων αναγκών 7

3.5. ΕΚΤΙΜΑ ότι κάθε συμπληρωματικό πλεόνασμα σε σχέση μ' ένα τέτοιο εύλογο ποσό αποθεμάτων θα πρέπει να διατίθεται για την έρευνα ΕΚΑΧ, η οποία έχει καταδείξει επαρκώς την αποτελεσματικότητά της.

(1) Έγγραφο SEC(1998) 967 τελικό.

(2) Έγγραφο SEC(97) 0933-C4-0270/97 (A4-0409/97 - έκθεση Giansily).

(3) ΕΕ C 206 της 11.8.1995.

(4) ΕΕ C 334 της 8.11.1996.

(5) ΕΕ C 220 της 19.7.1997.

(6) ΕΕ C 155 της 20.5.1998.